Prospektpointa

Prospektpointa (), darbības laikā zināma kā Bāze J (Base J) vai Greiemkousta (Graham Coast), bija Apvienotās Karalistes polārstacija Antarktīdā. Izvietota Prospektpointa ragā Holtedāla līča krastā Greiema krasta dienviddaļā. Izveidota 1957. gada 2. februārī, slēgta pēc pētniecības programmas pabeigšanas 1959. gada 23. februārī. Galvenās pētniecības jomas bija ģeodēzija, kartogrāfija un ģeoloģija. 2000. gada martā stacija tika apsekota un no tās aizvākti bīstamie atkritumi un degviela. Stacijas ēka tajā laikā bija ļoti sliktā stāvoklī un 2004. gada martā—aprīlī arī tā tika novākta.

Atsauces 

Slēgtās polārstacijas
Apvienotās Karalistes polārstacijas‎
Antarktiskās polārstacijas
Vissezonas polārstacijas
Greiema krasts